kardosdrur/scandi-wiki huggingface dataset:
Kunsten at græde i kor (film)

Kunsten at græde i kor er en dansk film fra 2007 instrueret af Peter Schønau Fog med manuskript af Bo Hr. Hansen efter Erling Jepsens romanen Kunsten at græde i kor fra 2002. Filmen foregår i Sønderjylland og fortæller gennem den 11-årig Allan den tragiske historie om en dårligt fungerende familie.

Filmen er indspillet med sønderjysk tale og vises med undertekster på rigsdansk.

Den havde dansk biografpremiere 27. april 2007, og var tidligere blevet vist ved forskellige filmfestivaler.

Medvirkende 
 Jannik Lorenzen – Allan
 Jesper Asholt – Henry - Allans far
 Hanne Hedelund – Allans mor
 Julie Kolbeck – Sanne - Allans søster
 Thomas Knuth-Winterfeldt – Allans storebror
 Camilla Metelmann – Asgers kæreste
 Lene Tiemroth – Psykiater
 Laura Kamis Wrang – Fru Budde
 Rita Angela – Bedste
 Bjarne Henriksen – Budde, købmand
 Gitte Siem Christensen – Faster Didde
 Bodil Lassen – Frk. Port
 Troels Malling – Onkel Kedde
 Hans Henrik Voetmann – Dr. Madsen
 Victor Marcussen – Betjent
 Helle Kok Jensen – Fru Simonsen
 Rolf Hansen – Præst

Priser 

Filmen og dens medvirkende har vundet adskillige priser, heriblandt ungdomsprisen ved San Sebastián International Film Festival, Nordisk Råds Filmpris i 2007, flere Robert- og Bodilpriser, samt Zulu Awarden for bedste danske film.

Referencer

Eksterne henvisninger 
 

Danske film fra 2007
Dramafilm fra Danmark
Dansksprogede film
Film instrueret af Peter Schønau Fog
Film baseret på værker af danske forfattere
Robertprisen for årets danske spillefilm
Bodilprisen for bedste danske film
Robertprisen for årets musik
Film fra Danmark (administrationskategori)
Charles Francis Richter

Charles Francis Richter (født 26. april 1900 i Hamilton, Ohio i USA, død 20. april 1985 i Los Angeles) var en amerikansk seismolog. Han er mest kendt for at have udviklet Richterskalaen, der bruges til at måle styrken på jordskælv, sammen med Beno Gutenberg i 1935.

Seismologi
Geofysikere
Personer fra USA
Busbjerg

Busbjerg er en bakke i Favrskov Kommune mellem Bjerringbro og Ulstrup ved Gudenåen. Landskabet er blevet formet under istiden ved, at isen borteroderede det omgivende landskab. Herved opstod den markante bakke, hvis top ligger 92 meter over havets overflade.

Området har tidligere været hærget af røvere, der fra bakken havde et glimrende udsyn ud over åen og derved kunne forberede angreb. Dette er blevet beskrevet af Steen Steensen Blichers Jyske Røverhistorier.

I 1945 startede en tradition med at afholde taler og udendørs teaterforestillinger. Det var disse, der lagde grunden til de fortsat eksisterende Busbjerg-spil.

Der blev gennemført en fredning af området i 1953. Men i årene op til, havde Gudenådalens Hjemstavnsforening opkøbt arealerne for at passe på dem.

Eksterne henvisninger 

 Gudenådalens Hjemstavnsforening – Busbjerg
 Favrskov Turist om Busbjerg

Bakker i Danmark
Fredede arealer i Danmark
Favrskov Kommunes geografi
Kuwait City

Kuwait City er hovedstaden i det asiatiske land Kuwait og er med sine indbyggere også landets største by. Byen er det såvel økonomiske, kulturelle og politiske centrum i det lille emirat. Her findes størstedelen af landets virksomheder og banker, samt parlamentet Majlis Al-Umma.

Kuwait City ligger på kysten til den Persiske Golf.

Historie 
i 1613 blev byen Kuwait grundlagt og startede som en fiskerby. I 1716 begynde Bani Utubs "stammen" at flytte til byen, på det tidspunkt var byen stadig en fisker by. I det attende århundrede blomstrede Kuwait og blev hurtigt det vigtigste handelscenter for varer der gik mellem Indien, Muscat, Bagdad og den arabiske halvø. 

I 1775 til 1779 var byen Basra under belejring af Zand-dynastiet som var et dynasty der kontrollerede central Iran, Aserbajdsjan og dele af Iraq og Armenien. Resultat var at nogle Iraqi handelsmænd to tilflugt i byen hvilke hjælp byen med at udvikle dens handel og skib industri.

Klima

Noter 

City
Königsseeache

Königsseeache er en flod i den østrigske delstat Salzburg. Floden har sit udspring i Tyskland i Berchtesgaden, hvor Königsseer Ache og Ramsauer Ache løber sammen. På en tyske side af grænsen kaldes floden Berchtesgadener Ache. Floden udmunder i Salzach ved i Urstein i kommunen Puch bei Hallein. Fra den østrigske grænse til udmundingen i Salzach er floden 17,6 km. lang.

Königsseeache danner grænsen mellem de to distrikter Tennengau og Flachgau samt mellem kommunerne Hallein og Anif. Königssee ved Berchtesgaden har lagt navn til Königsseeache, som i øvrigt ikke må forvekles med Königsseer Ache, der på den tyske side af grænsen er fødeflod til Berchtesgadener Ache.

Floder i Østrig
Ta'izz

Ta'izz (eller Taiz) er en by i det sydlige Yemen med  indbyggere. Byens primære indtægtskilde er produktion af kaffe.

Ta'izz er hovedstad i et governorat af samme navn.

Referencer

Eksterne henvisninger 

Byer i Yemen
Fritzbach

Fritzbach er en 28 km lang biflod til Salzach i den østrigske delstat Salzburg. Den udspringer syd for bjerget Bischofsmütze og flyder i østvestretning forbi byerne Hüttau og Pöham og udmunder i Salzach nord for Bischofshofen.

Flodens gennemsnitlige gennemløbsmængde er målt ved Kreuzbergmauth 4,4 m³/s.

Floder i Østrig
Ibb

Ibb er en by i det sydvestlige Yemen, med et indbyggertal på cirka . Byen er hovedstad i et guvernement af samme navn.

Eksterne henvisninger 

Byer i Yemen
Viderup slot

Viderup (før 1658 ) er et slot i Gårdstånga socken i Eslövs kommun, Skåne. 

Slottet blev bygget i begyndelsen af 1600-tallet af Anna Brahe. Hovedbygningen er en renæssancebygning på to etager, der sammen med to enetages længer omkranser gårdspladsen, der er åben mod nord. Slottet ligger på en rektangulær fæstningsø med brede voldgrave, som får sit vand fra Kävlingeån. Slottet er i store træk bevaret til vor tid.

Historie 
I 1500-tallet havde slægten Parsberg Gårdstånge Len (senere del af Malmøhus Len). Rigsråd Verner Parsberg (død 1567) købte i 1560-erne godset af kronen, og det blev i slægten til Christoffer Parsberg til Hviderup og Jernit (1555—1600). 

I 1604 blev det solgt af Holger Jensen Ulfstand til Løberøds ejer, Steen Maltesen Sehested. Hans enke, Anna Brahe (1576-1635), byggede slottet 1617-23, og efterfulgtes som ejer af sin søstersøn Henrik Ramel den yngre på Bækkeskov og Løberød, i hvis slægt, der siden naturaliseredes som svensk adel, ejendommen forblev.

Eksterne henvisninger 

 Viderup slot, Eslövs kommun  
 Sylve Åkesson: Om Viderup 

Bygninger, konstruktioner og anlæg i Eslövs kommun
Slotte i Skåne
Ramsherred

Navnet Ramsherred er kendt fra flere danske byer og landsbyer som navn på gader og bydele i udkanten af eller uden for byområdet som ringeagtende benævnelse. Elementet rams- stammer formodentlig fra tysk ramsch, der er lånt fra fransk ramas, og betegner udskudsvarer. Efter en anden forklaring er navnet afledt af ramsløg eller af ældredansk ram for et fugtigt sted. Herred er af dansk oprindelse og angiver her en beliggenhed uden for byen ved markerne.

Gadenavnet Ramsherred er et typisk opkaldelsesnavn, der har bredt sig ved efterligning af andre byer med samme navn, og det findes især i den sydlige halvdel af Danmark inklusive Sydslesvig. Der findes gader ved navn Ramsherred i købstæderne Assens, Næstved, Odense, Rudkøbing, Svendborg og Åbenrå.

I Sydslesvig findes det desuden i Flensborg (→ Ramsherred), hvor det har betegnet indrebyens nordlige del og i nyere tid er givet til en vej i et nyere kvarter i nærheden (den stedlige tyske form Rams- snarere end Ramsch- viser at ordet først er lånt fra tysk til dansk og så er anvendt i et dansk navn, der siden er oversat til tysk).

Derudover findes navnet i landsbyerne Broager, Brændstrup, Høruphav (alle Sønderjylland), Jyderup (Sjælland), Kolby (Samsø), Skydebjerg (Fyn) og Sønder Kirkeby (Falster).

Noter 

Veje i Danmark
Nizwa

Nizwa er en by i det nordlige Oman med et indbyggertal på cirka . Byen er en af de ældste i landet, og var tidligere et centrum for handel, religion, uddannelse og kunst.

Eksterne henvisninger 

Byer i Oman
Bischofsmütze

Bischofsmütze er et bjerg i Alperne i den østrigske delstat Salzburg. Bjerget er 2.458 moh og er den højeste tinde på Gosaukamm, der er den vestlige udløber af Dachstein. Den danner sammen med Kleine Bischofsmütze en markant spids, der kan minde om bispehue (ty: Bischsmütze).

Bjerget er vartegn for kommunen Filzmoos, hvor bjerget er beliggende. Den 22. september 1993 faldt imidlertid et 200 meter stort stykke af spidsen, hvorved bjerget mistede noget af sin karakteristiske facon.

Der fører flere klartreruter til Bischofsmütze, og bjerget er værdsat af bjergbestigere. Før 1993 førte omkring 30 ruter til bjergtoppen; i dag er der kun 15 ruter.

Eksterne henvisninger 

Bjerge i Østrig
Bjerge i Alperne
Nocturne

En nocturne (fransk af lat. nocturnus, natlig; it. notturno) er inden for musikken en betegnelse på et musikstykke af drømmende, sværmerisk stemningsindhold, uden nogen bestemt form. Den engelske komponist John Field anvendte benævnelsen på en række
klaverstykker, der blev forbilledet for Chopins berømte nocturner. Også på kompositioner af lignende karakter henhørende både under
sang- og instrumentalmusikken findes benævnelsen nocturne anvendt, fx i Mendelssohns musik til En skærsommernatsdrøm.

Kilde 
 Opslag i Salmonsen (Salmonsens Konversationsleksikon 2. udgave, 18/253)

Lyt også 
 Chopins nocturne#19 i E-moll (MIDI-fil, 12 KB)

Musikgenrer
Gabrielle Solis

Gabrielle Solis er en fiktiv person fra tv-serien Desperate Housewives, spillet af Eva Longoria Parker.

Gabrielle Solis er gift med den rige forretningsmand Carlos Solis, sammen har de to børn Juanita Solis og Celia Solis. De flyttede til Wisteria Lane i 2003, året før serien startede. Gabrielle Solis er veninde med Bree Van De Kamp, Lynette Scavo, Susan Mayer, Mrs McClusky og Renee Perry. Gabrielle Solis er eks top model fra New York men valgte at gifte sig og flytte til forstæderne.

Eksterne henvisninger 
 

Personer fra Desperate Housewives
Koma (optik)

Begrebet koma anvendes i optik og især om teleskoper, koma (alias comatic aberration) i et optisk system refererer til aberration i visse optiske mønstre eller som følge af ufuldkommenhed i objektivet eller andre komponenter, som resulterer i punktkilder uden for teleskopets akse såsom stjerner vises forvrænget. Helt konkret, defineres koma som en variation i forstørrelsen over teleskopets indgangspupil. I refraktive eller diffraktive optiske systemer, især dem der danner billeder i et stort spektralområde, kan koma være en funktion af bølgelængden.

Koma er en fejl der især er forbundet til teleskoper der anvender paraboliske spejle. Lys fra en punktkilde (såsom en stjerne) i midten af teleskopets synsfelt (på teleskopets akse) er perfekt gengivet i spejlets brændpunkt (i modsætning til hvad et kugleformet spejl gør, hvor lyset fra den ydre del af spejlet fokuserer tættere på spejlet end lys fra midten – sfæriske aberration). Men når lyskilden er udenfor teleskopets akse (off-akse), reflekteres lyset ikke til det samme punkt. Dette resulterer et billede af punktet som er kileformet. Jo længere væk fra teleskopets midterakse, desto værre er denne virkning. Dette får stjernerne til at synes at have en komethale (cometary coma, deraf navnet). Ordninger for at reducere sfæriske aberration uden at indføre koma omfatter Schmidt, Maksutov og Ritchey-Chrétien optiske systemer.

Koma af en enkelt linse eller et system af linser kan minimeres (og i nogle tilfælde fjernes) ved at vælge krumningerne af linsens overflader så de eliminerer fejlen. Linser, hvor både sfærisk aberration og koma er minimeret ved en givet bølgelængde kaldes bestform eller aplanatiske linser.

Optik

de:Abbildungsfehler#Koma
hu:Optikai lencsék leképzési hibái#Kóma
David Lloyd George

David Lloyd George (17. januar 1863 – 26. marts 1945) var premierminister i Storbritannien fra 1916 til 1922, dvs. under sidste halvdel af første verdenskrig og de første fire år af mellemkrigstiden. Han var den sidste liberale premierminister og den hidtil eneste walisiske. Dermed var han også den eneste premierminister, der havde et andet sprog end engelsk som modersmål.

Han og Winston Churchill arbejdede meget tæt sammen.

Britiske liberale partiledere
Premierministre fra Storbritannien
Handelsministre fra Storbritannien
Personer fra Wales
Jarler fra Det Forenede Kongerige
Iver Rosenkrantz-Levetzau

Iver Rosenkrantz-Levetzau (ved dåben Iver Rosenkrantz) (født 17. juni 1749 på Rosenholm, død 27. maj 1787 sammesteds) var en dansk storgodsejer og embedsmand.

Embedskarriere 
Han var søn af gehejmestatsminister Frederik Christian Rosenkrantz til Rosenholm og Dorte Reedtz til Barritskov. Han blev døbt 22. juni 1749 i Hornslet Kirke, hvor han fik navnet Iver efter farfaren Iver Rosenkrantz. Da hans forfædre i mange generationer bagud havde været højt placerede i dansk politik og administration, var det naturligt at han fulgte i deres spor. Hans tjeneste ved hoffet begyndte 1761 som kammerjunker. 1768 blev han sekretær ved Danske Kancelli. 1774 blev han kammerherre, 1776 assessor i Højesteret, 1783 Ridder af Dannebrog ("hvid ridder") og direktør i Det Forenede Handelskompagni. Han var således godt på vej til at få en flot karriere, da han døde blot 37 år gammel i 1787.

Godsejer 
Den tidlige død ødelagde også de udsigter, han havde til at blive en af Danmarks største godsejere. I 1775 arvede efter sin tante, grevinde Sophie Hedevig Levetzau, det nordjyske kæmpegods Stamhuset Restrup (med centrum i Store Restrup). I forbindelse med denne arv antog han ved patent af 7. december 1775 navnet Rosenkrantz-Levetzau og ændrede sit våben til en kombination af de to slægters våbner. Med stamhuset kom han også i besiddelse af det ene Amalienborg-palæ – Levetzaus Palæ. Fra sin fader havde han udsigt til arve Stamhuset Rosenholm, samt herregårdene Egholm, Ryegaard, Trudsholm og Krabbesholm i Hornsherred. Fra sin moder gården Barritskov ved Horsens.

Han ejede desuden Albæk (fra 1756), Nørlund (fra 1778), Torstedlund (fra 1779) og Åstrup (1779-1786).

Ægteskaber 
Iver Rosenkrantz-Levetzau var gift to gange: Første gang 5. maj 1779 i Christiansborg Slotskirke med Juliane Sophie komtesse Wedell (14. september 1762 på Fredensborg Slot - 16. april 1782 i København), datter af den tragisk forgældede grev Hannibal Wedell og hustru Catharine Sophie Wilhelmine komtesse Moltke. Hun døde i barselsseng. Anden gang 3. juni 1786 med Sophie Margrethe Birgitte Moltke (5. oktober 1770 i København - 21. januar 1792 i København), datter af Anton Heinrich Moltke og Marie Elisabeth baronesse Rosenkrantz. Hun blev heller ikke gammel.

Han er begravet i Hornslet Kirke. Hans første hustru blev begravet fra Holmens Kirke.

Kilder 
Danmarks Adels Aarbog 1910 og 1985-87.

Iver
Iver
Godsejere fra Danmark
Højesteretsdommere fra Danmark
Danskere i 1700-tallet
Riddere af Dannebrog (1671-1808)
Kammerherrer fra Danmark
Trudsholm

Trudsholm kan henvise til flere steder i Danmark:
 Trudsholm (Kastbjerg Sogn) er en herregård i Kastbjerg Sogn i Randers Kommune.
 Trudsholm (Sonnerup Sogn) er en herregård i Sonnerup Sogn i Lejre Kommune.
Brian Blessed

Brian Blessed, OBE (udtales [ˈblɛsɪd]; født 9. oktober 1936 i Mexborough) er en engelsk skuespiller, forfatter og eventyrer. Udover at deltage i det engelske quizprogram QI, har han også været vært i tvprogrammet Have I Got News for You.

Hædersbevisninger 
I 2016 blev han udnævnt til Officer of the Order of the British Empire (OBE), for sit virke som skuespiller og arbejde for velgørenhed.

Referencer

Eksterne henvisninger 

 

Skuespillere fra England
Eventyrere
Rejsebogsforfattere fra Storbritannien
Personer tildelt Officer of the Order of the British Empire
Trudsholm (Kirke Sonnerup Sogn)

Trudsholm er en herregård i Sonnerup Sogn, Voldborg Herred i Lejre Kommune.

Trudsholm skal være oprettet som hovedgård ved midten af 1500-tallet. På samme tid opførtes den dens hovedbygning – et grundmuret hus i to stokværk. Gården skiftede ofte ejer i de følgende århundreder, men i 1776 blev den købt af gehejmeråd Frederik Christian Rosenkrantz, der i forvejen besad nabogodserne Egholm, Ryegaard og Krabbesholm. Hans arving, den senere gehejmestatsminister Niels Rosenkrantz, lod Trudsholm indgå i det i 1804 oprettede Stamhuset Rosenkrantz. Siden 1776 har Trudsholm haft samme ejer som Ryegaard.

Ejere af Trudsholm 
 (1608-1613) Margrethe Gøye
 (1613-1661) Holger Rosenkrantz og andre parthavere. 
 (1661-1663) Sten Eriksen Bille
 (1663-1664) Anne Trolle
 (1664) Sten Eriksen Bille
 (1664-1665) Frederik Ahlefeldt
 (1665) Kronen
 (1665-1669) Jørgen Bielke
 (1669-1675) Magdalena Schønbach, gift Lente
 (1675-1705) Conrad Hesse (svigersøn)
 (1705-1715) Anna Cathrine Lente (enke)
 (1715-1726) Fr. Hugo Hesse
 (1726-1731) Gregers Juel
 (1731-1745) Peder Juel (søn)
 (1745-1749) Andreas Ottesen Schou
 (1749–1751) Christoffer Bartholins bo
 (1767-1775) Anders Dinesen
 (1776) Jacob Biørn Grundtvig
 (1776-1802) Frederik Christian Rosenkrantz
 (1802-1824) Niels Rosenkrantz
 (1824-1862) Henrik Jørgen greve Scheel
 (1862-1912) Frederik Christian Rosenkrantz greve Scheel
 (1912-1917) Henrik Jørgen greve Scheel
 (1917–1962) Fr. Chr. Rosenkrantz greve Scheel
 (1962-1998) Niels Rosenkrantz greve Scheel
 (1998-) Johan C. Rosenkrantz greve Scheel

Ekstern henvisning 
 Ryegaard og Trudsholm godser

Herregårde i Lejre Kommune
Herregårde i Roskilde Amt
Fredede slotte og herregårde i Danmark
Slægten Dinesen
Koma (flertydig)

Koma (eller Coma) har flere betydninger:

 Koma - en tilstand af bevistløshed
 Koma (optik) –
 Koma (film) – en dansk film fra 2006 instrueret af Kasper Bisgaard.
 Coma (film fra 1978) – en film fra 1978 instrueret af Michael Crichton.
 Coma (film fra 2020) – en russisk spillefilm fra 2020 af Nikita Argunov
 Coma (band) – band som var på Roskilde Festival 1978.
 Coma (butikskæde) – købmandskæde på Lolland og Falster
 Coma (eksperimentalfilm) – dansk eksperimentalfilm fra 1981 af Ole Fibiger
Bernhardt-linjen

Bernhardt-linjen (eller Reinhard-linjen) var en tysk forsvarslinje i Italien under 2. verdenskrig. Efter at have nået Bernhardt-linjen i starten af december 1943 tog det indtil midten af januar 1944 for den amerikanske 5th Army for at kæmpe sig vej til den næste forsvarslinje, Gustav-linjen. Den var forsvaret af det tyske XIV Panzerkorps, som var en del af den 10. armé. 

I modsætning til de fleste andre forsvarslinjer gik denne her ikke hele vejen over Italien, men var kun en "bule" foran Gustav-linjen i området omkring Monte Cassino og Monte Camino, som var omsluttet af bjerge.

Bernhardt-linjen var ikke så stærk som Gustav-linjen og var der kun for at forsinke de allieredes ankomst til Gustav-linjen. Sammen med Gustav-linjen og Hitler-linjen var det en del af Vinter-linjen.

Se også 
 Felttoget i Italien
 De allieredes invasion af Italien (afsnit af 2. verdenskrig)
 Slaget om San Pietro
 Invasionen af Sicilien
 Gustav-linjen
 Barbara-linjen

Eksterne henvisninger 
  Kort over de tyske forsvarslinjer

Felttoget i Italien
Kunsten at græde i kor

Kunsten at græde i kor har flere betydninger:

 Kunsten at græde i kor (film) – en film fra 2006.
 Kunsten at græde i kor (bog) – en bog fra 2002.
Intifada

Intifada (også stavet intifadah) (Arabisk: انتفاضة, transskription: intifāḍah, oversat: "opstand") er et arabisk udtryk for opstand eller oprør. Ordet bliver også brugt i den almindelige betydning "at ryste snavset af sig". Det er et nøglebegreb i nutidig arabisk brug, der henviser til et legitimt oprør mod undertrykkelse.

Udtrykket fik international udbredelse i forbindelse med to palæstinensiske opstande rettet mod Israel og dets kontrol eller besættelse af palæstinensiske områder – en del af den bredere israelsk-palæstinensiske konflikt. Udtrykket Intifada er også blevet brugt i forbindelse med arabiske og muslimske opstande rundt omkring i verdenen, blandt andet i Irak i 1952 og Frankrig 2005.

Etymologi 
Intifada er et arabisk ord, der bogstaveligt talt betyder "skælven", "gysende", "gysende". Det er afledt af et arabisk udtryk nafada , der betyder "at ryste", "ryste af", "slippe af med", som en hund kan ryste vandet af, eller som man kan ryste søvn eller snavs fra sine sandaler.

Palæstinensiske intifadaer

Første intifada 

Den første intifada (1987–1992) var et omfattende palæstinensisk oprør mod de israelske magthaver. Det startede i Jabalya flygtningelejr i Gaza den 9. december 1987, efter en israelsk lastbil havde kollideret med en civil bil og dræbt fire palæstinensiske arbejdere. Dette udløst efterfølgende et oprør, hvor indbyggerne kastede sten og benzinbomber mod israelske patruljer. Urolighederne spredte sig hurtigt til de resterende palæstinensiske områder.

Den palæstinensiske modstand udmøntede sig i blandt andet civil ulydighed, boykot af israelske varer, graffiti, barrikader og stenkast mod israelsk militær. Sidstnævnte – særligt med billeder af stenkastende børn – var årsagen til at intifadaen fik stor opmærksomhed internationalt. Israel besvarede angrebene med skarpladte våben og tåregas.

Intifadaen var med til at fremskyde processen, som ledte til Oslo-aftalerne i august 1993, hvor PLO erkendte Israels ret til at eksistere, og det palæstinensiske selvstyre blev etableret. Volden blev først nedtrappet i 1991 og intifadaen standsede med underskrivelsen af Oslo-aftalerne.

Anden intifada 

Den anden intifada – også kendt som al-Aqsa-intifadaen – refererer til den anden palæstinensiske opstand, der begyndte den 28. september 2000. Intifadaen opstod som følge af et kontroversielt besøg af den daværende oppositionspolitiker Ariel Sharon på Tempelbjerget i den gamle bydel i Jerusalem, hvor Al-Aqsa-moskéen bl.a. er beliggende.

Den anden intifada forårsagede et højt antal ofre – både blandt civile såvel som kombattanter. Israelske styrker gjorde bl.a. brug af skydevåben, kampvogne, luftangreb og målrettede drab, mens palæstinenserne gjorde brug af bl.a. skydevåben, selvmordsbomber, stenkast og raketangreb. Generelt var den anden intifada karakteriseret som mere voldelige sammenlignet med den første.

Flere anser Sharm el-Sheikh-topmødet i 2005 for at have markeret afslutningen på den anden intifada. Den anden intifada resulterede yderligere i, at Israel konstruerede separationsbarrieren.

Andre begivenheder omtalt som en intifada

Referencer

Litteratur 

 

Mellemøsten
Israel-Palæstina-konflikter
Karakol

Karakol er en by i det nordøstlige Kirgisistan, med et indbyggertal på cirka 75.000. Byen blev grundlagt i 1859, og ligger lige øst for landets største sø Issyk-Kul.

Byer i Kirgisistan
Balkanabat

Balkanabat (tidlige Nebit Dag) er en by i det vestlige Turkmenistan, med et indbyggertal (pr. 2006) på cirka 88.000. Byen er primært beskæftiget med industri af petroleum og naturgas.

Eksterne henvisninger 

Byer i Turkmenistan
Dasoguz

Dasoguz (tidligere Tashauz) er en by i det nordlige Turkmenistan, med et indbyggertal (pr. 1999) på cirka 166.000. Byen er hovedstad i en provins af samme navn, og ligger på grænsen til nabolandet Usbekistan.

Eksterne henvisninger 

Byer i Turkmenistan
Nukus

Nukus er en by i det vestlige Usbekistan, med et indbyggertal (pr. 2018) på cirka 312.100. Byen er hovedstad i den autonome republik Karakalpakstan, og ligger ved bredden af floden Amu Darya.

Referencer 

Byer i Usbekistan
Urgentj

Urgentj er en by i det syd-centrale Usbekistan, med et indbyggertal (pr. 1999) på cirka 139.000. Byen ligger ved bredden af floden Amu Darya. 

Byer i Usbekistan
Navoi

Navoi er en by i det centrale Usbekistan, med et indbyggertal (pr. 2007) på cirka 126.000. Byen er hovedstad i en provins af samme navn.

Byer i Usbekistan
Termez

Termez er en by i det sydlige Usbekistan, med et indbyggertal (pr. 2005) på cirka 140.000. Byen ligger ved bredden af floden Amu Darya, som også fungerer som grænse til nabolandet Afghanistan. 

Byer i Usbekistan
Fergana

Fergana (eller Fargona) er en by i det østlige Usbekistan, med  indbyggere. Byen er hovedstad i en provins af samme navn.

Referencer

Eksterne henvisninger 

Byer i Usbekistan
Namangan

Namangan er en by i det østlige Usbekistan, der med et indbyggertal (pr. 2006) på cirka 432.000 er landets næststørste by. Byen er hovedstad i en provins af samme navn. 

Byer i Usbekistan
Bous

Bous (luxembourgsk: Bus) er en kommune og et byområde i Luxembourg. Kommunen, som har et areal på 15,43 km², ligger i kantonen Remich i distriktet Grevenmacher. I 2005 havde kommunen 1.190 indbyggere. 

Kommuner i Luxembourg